John-Erling Holmenes Fredriksen

John-Erling Holmenes Fredriksen (født 9. april 1985) er en norsk filmfotograf bosatt i Oslo.

Han er utdannet ved Den norske filmskolen (2009–2012). Avgangsfilmen Å vokte fjellet, hvor Fredriksen var fotograf, vant Amandaprisen 2012 for beste kortfilm.

Fredriksen hadde sitt gjennombrudd som fotograf på Ole Giævers kortfilm Tommy, som vant Tromsøpalmen ved Tromsø internasjonale filmfestival i 2007, og senere ble kåret til tiårets nest beste norske kortfilm. Han har også mottatt Tvibits hederspris for lang og tro tjeneste i det unge nordnorske filmmiljøet.

I 2018 vant han Gullruten for beste foto i en dramaproduksjon sammen med filmfotograf Håvar Karlsen for TV-serien Grenseland.

Han har også medvirket på filmene Kampen om Narvik og 12 bragder, samt seriene Heimebane og Made in Oslo. For Kampen om Narvik ble han nominert til Amandaprisen 2023 i klassen beste foto.

Referanser

Eksterne lenker 
  johnerling.no
 

Norske filmfotografer
Vinnere av Gullrutens fagpris